पुलिस के मुताबिक़ जो'एन निकोल्स 1985 में लापता हुई थीं. उनका कंकाल न्यूयॉर्क राज्य के पकिपसी शहर में उनके घर में बनाई गई एक नकली दीवार के पीछे मिला.



कंकाल मुड़ी हुई स्थिति में एक थैले में रखा गया और रस्सियों से बंधा था. पोस्टमॉर्टम के मुताबिक उनके सिर पर भारी चोट लगी थी.उनके पति जेम्स निकोल्स का पिछले साल दिसंबर में 82 साल की उम्र में निधन हो गया था.जेम्स की ज़मीन पर किसी ने दावा नहीं किया था जिसके बाद काउंटी के अधिकारियों ने इस पर बने मकान को गिराने का आदेश दिया था.शुक्रवार को एक कॉन्ट्रैक्टर को प्राइमरी स्कूल टीचर का कंकाल मिला. दाँतों के रिकॉर्ड से इस बात की पुष्टि हुई कि ये कंकाल जो'एन का है.डचेस काउंटी के चिकित्सा अधिकारी कारी रीबर ने कहा, “उनके सिर पर चोट थी. ये हत्या का मामला लगता है.”जेम्स ने जांचकर्ताओं से कहा था कि उन्होंने अपनी 55 वर्षीय पत्नी को अंतिम बार दिसंबर 1985 में तब देखा थी जब वह आईबीएम कंपनी में काम करने के लिए घर से निकले थे.उन्होंने कहा कि जब वह घर पहुंचे तो उन्हें टाइप किया हुआ एक नोट मिला. उस समय एक जांचकर्ता ने 'पकिपसी जर्नल' अख़बार को बताया था कि नोट से लगता है कि ये तनाव का मामला है लेकिन वह इसे सुसाइड नोट नहीं मान सकते.जो'एन के लापता होने की घटना से तीन साल पहले उनके इकलौते 25 वर्षीय बेटे की डूबकर मौत हो गई थी. माना गया कि इस गम के कारण वह अवसाद में थीं.जेम्स ने बाद में अख़बार के रिपोर्टर से कहा था कि उनकी पत्नी ने उन्हें क्रिसमस से एक दिन पहले फ़ोन किया था और कहा था कि वह ठीक हैं. जेम्स के मुताबिक़ जब जो'एन से पूछा कि वह कहाँ हैं तो उन्होंने फ़ोन काट दिया था.जासूस पॉल लीकॉम्टे ने जेम्स के बारे में कहा, “उन्हें लेकर हमारी कुछ शंकाएं थीं.”(बीबीसी हिन्दी के एंड्रॉएड के लिए 



यहाँ क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)